*Anser brachyrhynchus*
Anser brachyrhynchus
**Lyhytnokkahanhi** *(Anser brachyrhynchus)* on arktinen hanhilaji, jota tavataan muutolla myös Suomessa, usein muiden hanhien parvissa.

Koko ja ulkonäkö
----------------

Lajilla on harmahtavanruskea höyhenpeite, siniharmaa siipien yläpinta ja vaaleanpunaiset jalat. Pyrstön yläpinnan tumma kärkivyö on hailakka ja kapeahko, valkoista sen on kärjessä enemmän kuin sukulaislajeilla. Tumma, lyhyt nokka, jonka tyvessä ohut valkea raita ja keskellä vaaleanpunainen täplä. Pituus on 60–70 cm, siipien kärkiväli 120 cm, paino 2,5–3,5 kg. Vanhin tavattu yksilö on ollut 22 vuoden ikäinen.

Lyhytnokkahanhen kuvaili tieteelle ranskalainen eläintieteilijä Louis Antoine François Baillon.

Levinneisyys
------------

Lyhytnokkahanhi pesii Grönlannissa, Islannissa ja Huippuvuorilla. Se talvehtii Isossa-Britanniassa, Saksassa ja Tanskassa. Suomessa se on säännöllinen läpimuuttaja. Maailman populaation koko on noin 280 000 yksilöä. Uusien muuttoreittien syntymisen seurauksena lyhytnokkahanhihavaintojen määrä on ollut Suomessa kasvussa, ja muun muassa Pohjanmaalla lajia tavataan keväisin jopa kymmenien tai satojenkin lintujen parvina. Syksyiset määrät syys-lokakuussa ovat kevättä pienempiä. Lyhytnokkahanhia tavataan Suomessa usein myös muiden muuttavien hanhiparvien mukana. Harhaan menneitä yksilöitä on löytynyt muutaman kerran Pohjois-Amerikassa Itä-Kanadassa.

Elinympäristö
-------------

Lyhytnokkahanhia tavataan usein voimilla rannoilla, ja Islannin seudulla erityisesti jäähtyneillä laavakentillä.

Lisääntyminen
-------------

Lyhytnokkahanhen pesä on maassa, ja valkoisia munia on noin 3–7 (yleisimmin 4 tai 5). Naaras hautoo munia 25–28 päivää. Lyhytnokkahanhen poikaset oppivat lentämään noin 56 vuorokauden kuluttua kuoriutumisestaan.

Ravinto
-------

Syö vihreitä kasvinosia. Lyhytnokkahanhi laiduntaa parvina kuten muutkin hanhet. Talvehtimisalueilla se syö etenkin viljan orasta.

Lähteet
-------

1. ↑  BirdLife International: *Anser brachyrhynchus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 5.6.2014. (englanniksi)
2. ↑  Pink-footed Goose *Audubon*.  13.11.2014. Viitattu 25.3.2021. (englanniksi)

Aiheesta muualla
----------------

* Lyhytnokkahanhi Lintukuva-verkkopalvelussa
* LuontoPortti: Lyhytnokkahanhi (*Anser brachyrhynchus*)
* ITIS: Anser brachyrhynchus (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q209419
* Wikispecies: Anser brachyrhynchus
* ABA: pifogo
* ADW: Anser\_brachyrhynchus
* Avibase: AFA7EE7470F000E9
* BioLib: 8432
* BirdLife: 22679872
* BTO: bob1580
* CoL: 5V9X4
* CMS: anser-brachyrhynchus
* BOW: pifgoo
* eBird: pifgoo
* EoL: 45510527
* EPPO: ANSEBR
* EUNIS: 877
* Euring: 1580
* Fauna Europaea: 96475
* Fauna Europaea (new): 7632ecd8-285d-4106-be8a-0731da9e89ae
* Fossilworks: 369032
* GBIF: 2498024
* GNAB: pink-footed-goose
* IBC: pink-footed-goose-anser-brachyrhynchus
* iNaturalist: 7007
* IRMNG: 10767173
* ITIS: 175036
* IUCN: 22679872
* NBN: NHMSYS0000530150
* NCBI: 132585
* SeaLifeBase: 155248
* WoRMS: 416683
* Xeno-canto: Anser-brachyrhynchus

 |

 |